সাধারণভাবে আমরা যখন ব্যাটারী ফেলে দেই, তখন তা অন্যান্য আবর্জনার সাথে ফেলি না, বা ফেলা ঠিক নয়। এর কারণ, ব্যাটারী পরিবেশের জন্য বেশ ক্ষতিকর। ব্যাটারী বিশেষ করে রিচার্জেবল ব্যাটারীগুলোতে সাধারণত ভারী ধাতু যেমন: ক্যাডমিয়াম, কোবাল্ট, লেড প্রভৃতি থাকে যা পরিবেশের জন্য মোটেও ভালো কিছু নয়। এসব ভারী মৌলগুলো বিয়োজিত হয়ে বায়ু, মাটি প্রভৃতির মাধ্যমে পানিতে পৌঁছায় এবং মানুষসহ সামগ্রিক বাস্তুসংস্থানের প্রভূত ক্ষতি সাধন করে।